JohanHeinsen/ENO huggingface dataset:
Aalborg Stiftstidende, 1832-06-27
Bevilling for afdøde Kjøbmand C. W. Holstes Enke, Sophie født Claudi til, ved Proclama i Aviserne, at indkalde bemeldte hendes afdøde Mands Creditorer. indkaldes herved med Aar og Dags Varsel sub poena præclusi et perpetui silentii, Alle og Enhver som formeene sig at have Noget at fordre efter min afdøde Mand, Kjøbmand Carl Wilhelm Holst her af Byen, til, inden foreskrevne Tids Forløb, at anmelde og beviisliggjøre deres havende Krav for Undertegnede, der ifølge Kongelig allernaadigst Bevilling hensidder i uskiftet Bo. Aalborg, den 26de Juli 1832. Som Laugværge. Jens S. Herskind. Sophie sal. C. W. Holstes.
Aalborg Stiftstidende, 1832-06-27
Auctioner. Ved en eneste Auction, som afholdes paa Aalborg Bytingsstue, Torsdagen den 28de Dennes, Formiddag Kl. 10, lader Enkemadame C. W. Holst bortsælge: Jagten Marie Elisabeth, drægtig 14 1/2 Com¬Læster, og 1/2 Part i Jagten, de Tre Søstre, drægtig 29 Com=Læster. Hvilket herved bekjendtgjøres til Lysthavendes Underretning. Aalborg den 21de Juni 1832. Schmidt.
Aalborg Stiftstidende, 1832-06-30
Frankrig. Det stadfæstes, at 3 af det carlistiske Parties formeentlige Hovedmænd, nemlig Charaubriand, Hyde de Neuville og Fin James ere arresterede; dette skal være iværksat paa Grund af Angivelse af en i Vendee arresteret Person af Partiet (Hr. Berryer), ligesom der og fortælles, at de skulle føres til Nantes, for der at dømmes. Den første af disse Herrer har i denne Anledning givet en saa dristig Erklæring, at Journal des Debats, som den først var tilsendt, ikke har villet optage samme; den er siden gjort offentlig i Quotidienne. J denne siger Chataubriand, at han slet ikke anerkjender det nærværende Monarchi, da det hverken grunder sig paa Arvefølgen eller paa Folkesouverainiteten (i saa Fald burde nemlig en Nationalcongres have været sammenkaldt, for at tage en Beslutning angaaende Regjeringsformen); derfor agtede han slet ikke at svare paa beskyldninger for politisk Overtrædelse, ja ikke engang at nævne sit Navn, thi han betragtede den nærværende Regjering som en blot factisk, hvem man kun skyldte Lydighed i saadanne Ting, der hørte til Statsmaskinens daglige Gang, f. C. i Skatternes Betaling og deslige. Bringe de mig til Nantes for at confrontere mig med Hr. Berryer, saa vil jeg - da det her gielder en Tredies Jnteresse - sige om ham alt hvad jeg veed og han vil slippe fra denne Undersøgelse saa reen som Snee. Hvad min Person angaaer, saa overgiver jeg samme uden at sige et Ord og de maa gjerne, om de vil, gjøre min nærværende Taushed evig.
Aalborg Stiftstidende, 1832-06-30
Om Hertuginden af Berrys saavelsom Marschal Bourmonts Skjæbne vides endnu Jntet vist. En Tidlang troede man temmelig almindeligt, at de virkelig begge vare indebrændte i Slottet Penissiere, men denne Formodning er senere fortrængt af den, at de ere flygtede. At Hertuginden ikke længere er i Vendee, slutter selv Moniteuren af den Hurtighed, hvormed Banderne nu opløses, Vaabnene, afleveres og i det Hele Roligheden vender tilbage. Det hedder nu ogsaa, at denne dristige Dame endog har vovet sig til Paris i Mai Maaned i Mandsdragt, for at gjøre Aftale med sine derværende Tilhængere, og skal denne politiske Conversation udgjøre en af Klagepunkterne mod Charaubriand.
Aalborg Stiftstidende, 1832-06-30
J Paris er det fremdeles roligt, med Undtagelse af den aandelige Krig, der føres paa Prent imod den vedvarende Krigstand. Krigsretterne have nu begyndt at afsige Domme. Den første, som stilledes for disse, var en Urtekræmmer Pepin, Officeer ved Nationalgaden, som beskyldtes for at have skudt paa Tropperne ud af sine Vinduer; han frikjendtes. Den anden var en Bager ved Navn Vachez, som tiltaltes for flere Forbrydelser, blandt andet ogsaa for at have dræbt en Politicommissair; ogsaa han frikiendtes.
Aalborg Stiftstidende, 1832-06-30
Den tredie endelig var den fameuse Geffroy, Maler af Proffession, som viste sig med den røde Fane ved Austerlitbroen. Han blev dømt til Døden, dog synes det uvist, om han fordømtes for denne Sags Skyld eller fordi han tillige beskyldtes for under Oprøret at have uddeelt Vaaben og Muniton til Rebellerne. Det hedder, at han vil appellere til Cassationsretten, men endnu er det ikke klart, om denne Ret vil blande sig i disse Sager. J Paris giøres iøvrigt den Beregning, at hvis alle de Arresterede skulle stilles for Krigsretterne, maa Beleiringstanden, selv om disse skynde sig nok saa meget, vare 17 til 18 Maaneder og det er derfor ingenlunde usandsynligt, hvad Bladet Nouvelliste anfører som et Rygte, at Krigsretterne kun agte at befatte sig med omtrent 20 af de vigtigste Sager, efter hvis Tilendebringelse de øvrige ville blive overgivne til de sædvanlige Retter, og Beleiringsstanden ophævet. Hermed stemme og saa de tre allerede behandlede Sager godt overeens, thi Pe piin, der tiltaltes for at have skudt paa Soldaterne, skjønt selv Officeer ved Nationalgaden; Vachez, der anklagedes for et lumskt Mord paa en Politicommissair, og Geffroy endelig, som beskyldtes for at have givet Signal til Oprøret, kunne jo alle henregnes til nogle af de ved denne Leilighed meest compromitterede Personer.
Aalborg Stiftstidende, 1832-06-30
England.
Aalborg Stiftstidende, 1832-06-30
Den engelske Konge har nylig været nærved at miste Livet ved en Persons nedrige Hævngjærrighed. Han var tilligemed den Kongelige Familie taget ud til Ascot for at divaane et Væddeløb. Da det første Løb var endt, stod Monarchen just ved et Vindue i Samtale med sin Familie, da der fra den udenfor sammenstimlede Skare blev kastet at stor Flintesten ind af Vinduet og ramte Kongen, som lykkeligviis havde Hatten paa, midt i Panden; et Øieblik efter kastedes en anden Steen, men som tørnede af mod Vinduesrammen og faldt paa Gulvet. Kongen, som blev noget bedøvet ved Stødet, veeg nogle Skridt tilbage og en grundet Ængstelse opstod blandt de Tilstedeværende, men heldigviis havde Hatten afbødet Stødet og H. M. befandtes aldeles ubeskadiget. Stimmanden blev strax anholdt af 2 nærstaaende Herrer og gik i Fængslet uden Modstand. Ved Undersøgelsen er nu opdaget, at Gierningsmanden var en simpel Matros, som i en Fægtning havde mistet sit ene Been og derfor havde faaet en Plads i Greenvich Hospitalet. Men her opførte han sig saa slet, at han efter 18 Maaneders Forløb blev udviist. Han søgte nu først Admiralitetet om at komme ind igjen, men dette afsloges, hvorpaa han henvendte sig directe til Kongen. Ansøgningen kom ogsaa i H. M. Hænder, men blev af Ham tilstillet Admiralitetet, som atter gav et afslaaende Svar. Nu blev Mennesket fortvivlet og begav sig til Ascot, for, efter egen Tilstaaelse, at hævne sig paa Kongen; han har tillige tilstaaet, ganske at have handlet efter egen Tilskyndelse. Folket har paa flere Maader tilkjendegivet Kongen sin Deeltagelse over det heldige Udfald af denne farlige Sag. Da H. M. efter nogle Øieblikkes Samtale med sin Familie atter viiste sig ved Vinduet blev han hilset med lydelig Jubel af den i ængstelig Forventning udenfor staaende Skare og begge Parlamentshusene have i en Adresse bevidnet Kongen deres Glæde over Hans Frelse, tilligemed deres Beklagelse, at der paa H. M. Gebeet kunde findes en Person, som var istand, til slig en Gjerning. Ved Debatten over Adressen i Underhuset toge de Herrer Peel, Vetherell og flere Anledning af denne Begivenhed til at gjøre nogle bittre, men ikke ganske ugrundede, bemærkninger om de Flyveskrifter, som ophidse Folket til at tage sig selv til Rette. Hertugen af Vellington har nylig maattet prøve John Bulls noget æselagtige Luner. Den 18de Juni vilde han gjøre sit sædvanlige aarlige Gjæstebud i Anledning af Vaterlodslaget, hvortil han pleier at indbyde de i London tilstedeværende Officerer, som have taget Deel i dette Slag, Men da han om Morgenen reed ned af en Gade i London, blev han kjendt af nogle, som strax hilsede ham med Piben. Som han reed længere ned, voxede Hoben, og saavel Hertugen, som en anden Herre, der ledsagede ham i en Vogn, bleve ganske tildækkede med Gadeskarn. Tilsidst maatte han flygte ind hos Sir Vetherell, hvorhen Pøbelen, fulgte ham, og støiede og peeb udenfor, indtil 200 Politibetjente kom anmarscherende og befriede Fangen. Som et Beviis paa, hvad Partiaanden kan gjøre, erfares, at der ogsaa hørtes et Vivat for Napoleon, der vist neppe i levende Live har drømt om, at dette Raab nogensinde skulde blive istemt paa Londons Gader.
Aalborg Stiftstidende, 1832-06-30
Fyrst Talleyrand er den 20de Juni afreist fra London til Paris. Courier betragter det som upaatvivleligt, at han vil komme i Spidsen for det franske Cabinet, men at han til er den Beting. at Beleringsstanden og de øvrige overordentlige Forholdsregler ufortøvet ophøre.
Aalborg Stiftstidende, 1832-06-30
Blandede Efterretninger. J Varschan er død en israelitisk Rabiner, Thoremann, 101 Aar gl.; han fulgtes til Graven af 5000 Troesforvandte. J Schandau ved Elben) døde nylig en Soldat fra Syvaarskrigen, Oeconomie-Commissair Suhm, 100 Aar gl. Efter alle Mærker at dømme, skrives fra Christiania, maa vi faae en rig Afgrøde dette Aar; Ager og Eng staae fortræffeligt, og over Mangel paa Regn for Sanct-Hanstid, kunne vi iaar ikke klage. Luften er fremdeles klig og fugtig, og det regner, tildeels endog stærkt, hver Dag, uden at det til dette Øieblik seer ud til Forandring.
Aalborg Stiftstidende, 1832-06-30
Den 13de Junis Formiddag trak i omtrent 3 Kvarteer en Sværm af Millioner Græshopper over Kjøbstaden Veissenberg i Sachsen, i nogle Alens Høide over Jordfladen, efter Retning fra Syd mod Nord. - Hvorved de forhaabentlig have fundet deres Grav i Østersøen.
Aalborg Stiftstidende, 1832-06-30
J Birmingham har man forandret Navnet af Wellingtonsgaden til Artwoodsgaden. Paralel mellem Menneskene paa vor Jordklode og Planeten Jupiters Mennesker. Dersom de levende Skabninger paa denne Planet staae i samme Forhold til Jordens, som Jordkuglen til Jupiter, der er 1474 Gange saa stor som Jorden, saa vil et Jupiter=Menneskes Middelhøide udgjøre 170 Fod; hans Vægt 14740. Pund, og til et frugalt Middagsmaaltid for en Person vilde udfordres omtrent 7000 Pund Oxekjød, 600 Pund Grønt, 700 til 1000 Pund Brød, 20 1/2 Kande Øl, og 10 ½ Pd. Salt; og en Serviette maatte være 1500 Alen lang og bred. Da nu Jupitter med en Hurtighed af 10 Timer dreier sig om sin Axel, er Dagen der kun 5 Timer lang, og et Jupitermenneske maatte fortære dette uhyre Maaltid i 10 Minuter. En elegant Herre paa hiin Planet vilde behøve 1422 Alen Klæde til en Kjole med korte Skjøder, hans Briller maatte være af 123 Fods Diameter.
Aalborg Stiftstidende, 1832-06-30
En elegant Dames Krøller vilde være 245 Fod lange; hendes Øine 122 Fod lange og 61 Fod brede, og naar hun aabnede sin indtagende Mund til at synge, vilde den blive saa stor, at en Fregat beqvemt kunde løbe derind; hendes Blanchet vilde veie omtrent 1400 Pd. og Snørlivsbaandet ligne et Skibstoug af 1000 Fods Længde. Til et Kjærlighedsbrev paa Jupiter vilde udfordres et Ark Papir af 1474 Fods Længde, 10 Fods lange Bogstaver og 10 Pd. Lak; et Kys paa Jupiter maa i det mindste kalde som et Kanonskud. Fordeelagtig Bopæl for en Debitor. J et NewYorksk Blad omtales et Huus, som ligger netop paa Grændsen imellem Staterne New=York og Vermont; saaledes, at nogle af Værelserne befinde sig i den ene Stat, og de øvrige i den anden, og Grændselinien gaaer lige igjennem Spisesalen. For ikke længe siden blev Eieren af dette Huus stærkt forfulgt for en Gjeld han havde paadraget sig i New York. Ved Sheriffens Ankomst begav han sig ind i et af de Værelser, som ligge i Vermont, hvor Sheriffen ikke havde noget at sige. Meget hofligt inviterede han Sherifsen at spise til Middag hos ham. Bordet var dækket i Salen og placeret midt over Grændselinien imellem begge Stater; Skyldneren satte sig i Vermont og Sheriffen fik sin Plads i New=York. - Hvor mangen Mand i ethvert Land vilde ikke ønske sig en saadan Bopæl, Fædrenelandet.
Aalborg Stiftstidende, 1832-06-30
Kjøbenhavn. Nylig afdøde Politiretsassessor Holm var først for et halvt Aar siden bleven gift med en Datter af afdøde Oberst v. Würtzen.
Aalborg Stiftstidende, 1832-06-30
En Overjæger har nylig skudt sig i Citadellet Frederikshavn. Han var 27 Aar gammel, og ingen Aarsag til denne hans Gierning har været at udfinde.
Aalborg Stiftstidende, 1832-06-30
Den 22de Dennes solgtes ved Auction for 4000 Rbd. Sølv Huset Nr. 166 paa Gammelmønt, assureret i Brandkassen for 4000 Rbd. Sølv, tilhørende afg. Parykmager L. V. Schindlers og afdøde Enkes Stervbo. Samme Dag solgtes for 11200 Rbd. r. S. Gaarden Nr. 36 paa Vesterbro, med tilhørende Baghuus og Hauge. Eiendommen er assureret for 15170 Rbd. Sølv. Af de ved Chr. Bruun udgivne Afbildninger af danske Uniformer er Nr. 12 udkommet, forestillende en Guide.
Aalborg Stiftstidende, 1832-06-30
Den 21de Juni er Silke= og Klædehandler Moses Gottschalck Anrichs Bo taget under Skiftebehandling.
Aalborg Stiftstidende, 1832-06-30
Kjøbenhavns Havnepriser, den 23de Junii. Holst. Hvede, 9 Rbd. - Mk. - s. a 10 Rbd. 1 Mk. - s. Sjell. Hvede, 8 Rbd. - Mk. - s. a 8 Rbd. 2 Mk. - s. Dansk Rug 4 Rbd. 4 Mk. - s. a 5 Rbd. 3 Mk. - s. Østers. Rug 5 Rbd. 3 Mk. - s. a 6 Rbd. - Mk. 8 s. Byg, rad. 4 Rbd. - Mk. 8 s. a 4 Rbd. 1 Mk. - s. Bag, Grad. 3 Rbd. 1 Mk. - s. a 3 Rbd. 2 Mk. - s. Havre. 2 Rbd. 1 Mk. - s. a 2 Rbd. 3 Mk. - s. Holst. Smør 54 Rbd. - Mk. - s. a 58 Rbd. - Mk. - s. Fyensk Ditto 4 Rbd. - Mk. - s. a 52 Rbd. 4 Mk. - s. Sjell. Ditto 48 Rbd. - Mk. - s. a 56 Rbd. - Mk. - s. Alt i Sedler og Tegn pr. Tde.
Aalborg Stiftstidende, 1832-06-30
Vexel-Cours. Kjøbenhavn, den 26de Junii. Hamborg 2 M. - a vista 212. Species 209. Species solgtes til 12 Rbmk. 8 1/2 s. Bank-Disconto 4 pCt. Norske Speciessedler pr. 100 Specier 151 a 151 1/2 R. i Sedler. Svenske Sedler pr. Rd. Rigsgjeld 44 1/2 a 45 Rbs. Tegn. 4 pCt. Kgl. Oblig. (u. R.) 90 Rbd. Sedler. Ditto over 2000 pr. Stk. - i Sedler. Ditto Ditto 84 3/4 i Banco. Natulb.-Obl. (af Laanet 4de Fbr. 1820) 101 ½ a 102 Rbd. r. S. Ditto Ditto 100 a 106 1/2 i Sedler. 4 pCt. uops. Rigsb. Obl. 100 1/2 a 101 Rbd. r. S. 6 pCt. norsk Laan ved Hambro & Søn 1024102 1/2 i Banco. 4 pCt. Ditto Ditto 9898 i Banco. lyd. paa r. S. ved Ditto 100 i r. S.
Aalborg Stiftstidende, 1832-06-30
Hamborg, den 26de Junii. Bourdeaux 189. Petersborg 9. London 2 M. 13 Mk. 11 1/2 s., k. S. 13 Mk. 13 s. Madrid 45 3/4. Cadix 45 1/2. Lissabon 43 1/2. Amsterdam 2 M. 35, 60, k. S. 35, 40, Kjøbenhavn 2101. Species 1/ danno. Disconto -
Aalborg Stiftstidende, 1832-06-30
Viborg, den 25de Junii. Hs. Majestæt Kongen indtraf i allerhøieste Velgaaende her til Byen i Fredags Efterm. Kl. 5 tilligemed Hs. Kgl. H. Prinds Frederik Carl Christian. Hs. Majestæt Kongen behagede at stige af hos Hs. Høivelbaarenhed Stiftamtmanden, og Hs. Kgl. H. Prindsen hos Hs. H. Hr. Biskoppen. Kl. 9 afsang en Samling af Byens og Omegnens Embedsmænd og Honoratiores under Hs. Majestæts Vinduer ved Fakkelskin en i denne Anledning forfattet Sang, der endte med et jublende Vivat. Om Aftenen var Byen smagfuldt illumineret.
Aalborg Stiftstidende, 1832-06-30
Ved Ankomsten til Væddekjørselen modtoges Hs. M. Kongen af Hs. Excelle, Hr. Overkammerherre v. Hauch med en Tale, hvori denne Veteran anbefalede det sammentraadte Selskab til Hs. Majestæts Naade, i det han viste, at dets Formaal ei blot var Fornøielse, at Væddekjørselen, ikke alene var en Folkefest, men en for den danske Heste races Vedligeholdelse og Forædling høist gavnlig Indretning. Han anraabte Monarkens Viisdom om at opretholde de til den danske Hesteavls Fremme bestaaende Anordninger, om hvis Hensigtsmæssighed Talleren yttrede sin paa meere, end et halvt Seculums Erfaring byggede Overbeviisning, og ikke at tillade Forandringer, som inden kort Tid vilde saa aldeles udslette Sporet af den rene fædrelandske Race, at Udlændingen forgiæves vilde spørge om danske Heste, saaledes som han nu spørger om danske Hunde. Hs. Exc. sluttede med et varmt Ønske for den høitelskede Landsfaders Vel, der jublende gientoges af den omstaaende Mængde. Efter Taffelet behagede det Kongen, ledsaget af Hs. Kgl. H. Prindsen, at besee Tugt= og Manufacturhuset, hvorpaa Allerhøistsamme tilligemed Hs. Kgl. Høihed gjorde en Udflugt til Mønsted, for at besee de derværende Kalkværker Efter Tilbagekomsten til Byen tog Hs. Majestæt og Hs. Kgl. Høihed den under Domkirken værende Kryptkirke i Øiesyn, hvor De modtoges med en Sang og en Tale af Hs. H. Hr. Biskop Øllgaard.
Aalborg Stiftstidende, 1832-06-30
J Mandags Morges Kl. 6 bleve Byens, Consumtions væsenets og Amtets Protocoller forelagte Hs. M. Kongen. Kt 8 3/4 begav Allerhøistsamme, ledsaget af Hs. Kgl. H. Prindsen, sig med Sulte til Domkirken, for at bivaane Gudstjenesteen; Hs. H. Hr. Biskop Øllgaard prædikede. Efter Gudstjenesten gav Hs. Majestæt Audients paa Raadhuset, og besaae derpaa denne Bygning med dens Arrester, samt Domhuset. Herpaa besøgte Hs. Majestæt Hr. Kjøbmand Guldbergs Strømpevæverie, Hr. Salomonsens Bomuldsfabrik og Hr. Philipsens Kardefabrik. - Hs. Kgl. H. Prinds Frederik Carl Christian behagede om Aftenen at beære Skuespillet med Sin Nærværelse, hvor Høisamme, modtoges med en af Hr. Skuespildirecteur Müller forfattet gjenlød i Huset. J Morges (Tirsdag) Kl. 7 afreiste Hs. M. Kongen og Hs. Kgl. H. Prindsen til Steendalgaard, hvor Allerhøistsamme og Høisamme behagede at indtage en Dejenner og tage den derværende Plantage i Øiesyn, hvorpaa Reisen fortsattes over Colonierne paa Ahlheden, der ligeledes værdigedes den allerhøieste og høieste Opmærksomhed, til Hagebroe.
Aalborg Stiftstidende, 1832-06-30
Aarhuus, den 26de Junii. Enhver som i Gaar Aftes bivaante Hr. Jnstructeur Nielsens Declamatorium maa tilstaae, at det var en ualmindelig Kunstnydelse. Næsten hvert Declamationsnummer blev lønnet med Applaus, og uagtet disses Antal var ikke mindre en 19, af hvilke nogle betydeligt store, som f. Ex. Slaget paa Rheden, Bjergmandsbrugen Kirkeklokken i Farum, a. fulgtes Deklamatoren fra først til sidst med den største Jnteresse, og efter Epilogen rungede Huset af Bravoraab. Paa Søndag agter Hr. Nielsen at lade sig høre i Randers.
Aalborg Stiftstidende, 1832-06-30
Formedelst Storm og Modvind var Dampskibet Dania endnu ikke indtruffet hertil i Eftermiddags Kl. 2. Horsens. Hr. Geheime-Legationsraad og Professor, Etatsraad Brøndsted, Ridder af Dannebrogen, som efter flere Aars Fraværelse fra Fædrenelandet nylig er hjemkommen fra London, opholder sig for Tiden her i sin Fødeby. Thisted.
Aalborg Stiftstidende, 1832-06-30
Om den fra Hansted forhen her i Avisen omtalte Baad, har man nu været saa heldig at erholde officiel Efterretning: Baaden er den 19de Dennes indstrandet paa Harboøre Strand, med en eeneste Mand ombord, Christen Jensen fra Ny-Torp, som forklarede, at efterat de den 12te Dennes vare gaaede tilsøes for at fiske, bleve de overfaldne af et meget haardt Veir af O. N. O.; han var gaaet foran i Fartøiet og lagde sig ned, hvor han faldt i Søvn; hvorlænge han havde sovet, veed han ikke, men han blev vakt ved en Allarm paa Dækket, og da han kom op, fandt han at Baaden laa i Nærheden af et stort Skib, som just havde indtaget hans 7 Kammerater, og da Baaden endnu ikke var længere fra Skibet, anraabte han saavel disse, som Skibsfolkene om at tage ham med, men Skibet fortsatte sin Fart, uden at Nogen brød sig om hans Raab; han vedblev da at holde Søen, uden at see enten Skib eller Land, indtil han den fornævnte Dag fik Øie paa Bov bjerg og Kl. imellem 8 og 9 om Formiddagen landsatte det lække Fartøi. Hiørring.
Aalborg Stiftstidende, 1832-06-30
Ved Stutteribesigtigelsen heri Byen den 25de og 26de Juni tildeeltes 1ste Præmie, 100 Rbd. r. S., Eieren af Bjørn Hovedgaard i Aalborg Amt, for en sort Hingst; 2den Præmie, 40 Rbd. r. S., Gaardmand Niels Westergaard fra Trye i Torslev Sogn, for en blankbruun Hingst, og 3die Præmie, 20 Rbd. r. S., tilfaldt Gaardmand Peder Mikkelsen fra Terpet i Tversted Sogn, for en sortbruun, Kingst. 6 toaars Fol, faldne efter Kongl. Hingste, tildeeltes Præmie af 20 Rbd. r. S. hver, over 150 Fol hopper erholdt 1 Specie hver, og 8090 Hopper bleve indbrændte som stutteridygtige.
Aalborg Stiftstidende, 1832-06-30
Blandede Efterretninger. Kieler Correspondents-Blad har den Efterretning (hvilken man ogsaa har optaget i Statstidenden), at Cholera yttrer sig heftig i Vilster i Holsteen; at i de sidste 3 Uger ere døde 70 af denne Sot, og at i Itzehoe et Par Cholera Tilfælde af mildere Art have yttret sig.
Aalborg Stiftstidende, 1832-06-30
Jfølge det Kgl. norske Marine=Departements Bekjendtgjørelse skulle Hamborg og Altona ansees for smittede af Cholera, og alle øvrige Steder og Havne ved Elben og i Holsteen som mistænkte.
Aalborg Stiftstidende, 1832-06-30
Den herlige Kilde, skrives fra Odense, i vor nye, ved Hs. Kgl. Høihed Prinds=Gouverneurens naadige Omhu forskjønnede Carolinelund havde St. Hans Aften talrigt Besøg af glade Selskabskredse.
Aalborg Stiftstidende, 1832-06-30
Studenterne i Kiel have festligholdt den 18de Juni, som Aarsdagen af Slaget ved Belle-Alliance, ved et høitideligt Optog paa Torvet, saaog ved Taler og et muntert Gilde.
Aalborg Stiftstidende, 1832-06-30
J Kieler Correspondents=Blad læses en Lykønsknings Adresse til Cancellieraad Lornsen, fra det sydlige Holsteen. Med Fornøielse - siger nævnte Blads Redaction - opfylde vi dette Ønske som Adressens Optagelse.
Aalborg Stiftstidende, 1832-06-30
Fra det Offentliges Side var anlagt Sag mod Stiftamtmand de Thygesen, fordi han havde ladet henstaae en Bondegaard fæsteledig over den i Lovgivningen bestemte Tid. Ved Underretten blev han frikjendt for Actors Tiltale. Ved Overretten derimod dømtes han i Mulet af 50 Rbd. aarlig fra Juni 1817 af, indtil han lovlig beviste at have bortfæstet Gaarden. Ved Høiesteret er sidste Dom stadfæstet.
Aalborg Stiftstidende, 1832-06-30
En Søren Nielsen i Sielland er, for Hestetyveri, ved alle tre Retter dømt til at vorde strøgen til Kagen og Fæstningsstraf paa Livstid.